
 19.4.2021
 BG
 Официален вестник на Европейския съюз
 LI 132/1
 РЕГЛАМЕНТ ЗА ИЗПЪЛНЕНИЕ (ЕС) 2021/638 НА СЪВЕТА
 от 19 април 2021 година
 за прилагане на Регламент (ЕС) No 401/2013 относно ограничителни мерки с оглед на положението в Мианмар/Бирма
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 401/2013 на Съвета относно ограничителни мерки с оглед на положението в Мианмар/Бирма (1), и по-специално член 4и от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 2 май 2013 г. Съветът прие Регламент (ЕС) No 401/2013.
 (2)
 На 22 март 2021 г. Съветът прие Регламент (ЕС) 2021/479 (2), с който бяха разширени критериите за определяне, като бяха включени дейностите, подкопаващи демокрацията и принципите на правовата държава в Мианмар/Бирма, както и възможността за налагане на ограничителни мерки срещу икономическите интереси на въоръжените сили на Мианмар (Tatmadaw).
 (3)
 На 22 март 2021 г. Съветът прие и Регламент (ЕС) 2021/480 (3) за налагане на ограничителни мерки срещу 11 лица в отговор на военния преврат от 1 февруари 2021 г. и на тежките нарушения на правата на човека, извършени оттогава от военните и полицейските сили в Мианмар/Бирма.
 (4)
 С оглед на продължаващото тежко положение в Мианмар/Бирма в списъка на подлежащите на ограничителни мерки физически и юридически лица, образувания и органи, който се съдържа в приложение IV към Регламент (ЕС) No 401/2013, следва да бъдат включени десет лица и две образувания.
 (5)
 Поради това приложение IV към Регламент (ЕС) No 401/2013 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение IV към Регламент (ЕС) No 401/2013 се изменя съгласно приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 19април 2021 година.
 За Съвета
 Председател
 A. P. ZACARIAS
 (1) Регламент (ЕС) No 401/2013 на Съвета от 2 май 2013 г. относно ограничителни мерки с оглед на положението в Мианмар/Бирма и за отмяна на Регламент (ЕО) No 194/2008 (ОВ L 121, 3.5.2013 г., стр. 1).
 (2) Регламент (ЕС) 2021/479 на Съвета от 22 март 2021 г. за изменение на Регламент (ЕС) No 401/2013 относно ограничителни мерки по отношение на Мианмар/Бирма (ОВ L 99I, 22.3.2021 г., стр. 13).
 (3) Регламент за изпълнение (ЕС) 2021/480 на Съвета от 22 март 2021 г. за прилагане на Регламент (ЕС) No 401/2013 относно ограничителни мерки по отношение на Мианмар/Бирма (ОВ L 99I, 22.3.2021 г., стр. 15).
 ПРИЛОЖЕНИЕ
 Приложение IV към Регламент (ЕС) No 401/2013 се изменя, както следва:
 1)
 Към таблицата се добавя следното заглавие:
 „А.
 Физически лица, посочени в член 4a“;
 2)
 Добавят се следните физически лица:
 Име
 Идентификационна информация
 Основания
 Дата на включване в списъка
 „26.
 Mahn Nyein Maung (изв. още като P’do, Phado Man Nyein Maung)
 Член на Държавния административен съвет;
 Mahn Nyein Maung е член на Държавния административен съвет (ДАС).
